CELEX: 32018D0201
Language: mt
Date: 2018-01-23 00:00:00
Title: Deċiżjoni tal-Kunsill (UE) 2018/201 tat-23 ta' Jannar 2018 dwar il-pożizzjoni li għandha tittieħed f'isem l-Unjoni fil-Kumitat Konġunt dwar il-Faċilitazzjoni tal-Viżi stabbilit skont il-Ftehim bejn l-Unjoni Ewropea u r-Repubblika tal-Ażerbajġan dwar il-faċilitazzjoni tal-ħruġ ta' viżi fir-rigward tal-adozzjoni tar-regoli ta' proċedura tiegħu

10.2.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 38/13
            
         DEĊIŻJONI TAL-KUNSILL (UE) 2018/201
   tat-23 ta' Jannar 2018
   dwar il-pożizzjoni li għandha tittieħed f'isem l-Unjoni fil-Kumitat Konġunt dwar il-Faċilitazzjoni tal-Viżi stabbilit skont il-Ftehim bejn l-Unjoni Ewropea u r-Repubblika tal-Ażerbajġan dwar il-faċilitazzjoni tal-ħruġ ta' viżi fir-rigward tal-adozzjoni tar-regoli ta' proċedura tiegħu
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2) flimkien mal-Artikolu 218(9) tiegħu,
   Wara li kkunsidra Deċiżjoni tal-Kunsill 2014/242/UE tal-14 ta' April 2014 dwar il-konklużjoni tal-Ftehim bejn l-Unjoni Ewropea u r-Repubblika tal-Ażerbajġan dwar il-faċilitazzjoni tal-ħruġ ta' viżi (1),
   Wara li kkunsidra l-proposta mill-Kummissjoni Ewropea,
   Billi:
   
               (1)
            
            
               Il-Ftehim bejn l-Unjoni Ewropea u r-Repubblika tal-Ażerbajġan dwar il-faċilitazzjoni tal-ħruġ ta' viżi (2) (“il-Ftehim”) daħal fis-seħħ fl-1 ta' Settembru 2014.
            
         
               (2)
            
            
               Il-Ftehim jipprevedi t-twaqqif ta' Kumitat Konġunt għall-ġestjoni tal-Ftehim (“il-Kumitat Konġunt”). Il-Kumitat Konġunt għandu, fost l-oħrajn, il-kompitu li jimmonitorja l-implimentazzjoni tal-Ftehim.
            
         
               (3)
            
            
               Il-Ftehim jistipula li l-Kumitat Konġunt għandu jistabbilixxi r-regoli ta' proċedura tiegħu stess.
            
         
               (4)
            
            
               Għalhekk ikun xieraq li tiġi stabbilita l-pożizzjoni li għandha tiġi adottata f'isem l-Unjoni fil-Kumitat Konġunt fir-rigward tal-adozzjoni tar-regoli ta' proċedura tal-Kumitat Konġunt.
            
         
               (5)
            
            
               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fih ir-Renju Unit ma jiħux sehem skont id-Deċiżjoni tal-Kunsill 2000/365/KE (3); għalhekk ir-Renju Unit mhuwiex qiegħed jieħu sehem fl-adozzjoni tagħha u mhuwiex marbut biha jew soġġett għall-applikazzjoni tagħha.
            
         
               (6)
            
            
               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom l-Irlanda ma tiħux sehem, skont id-Deċiżjoni tal-Kunsill 2002/192/KE (4); għalhekk l-Irlanda mhix qiegħda tieħu sehem fl-adozzjoni tagħha u mhix marbuta biha jew soġġetta għall-applikazzjoni tagħha.
            
         
               (7)
            
            
               F'konformità mal-Artikoli 1 u 2 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhix qiegħda tieħu sehem fl-adozzjoni ta' din id-Deċiżjoni u mhix marbuta biha jew soġġetta għall-applikazzjoni tagħha,
            
         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tiġi adottata f'isem l-Unjoni fil-Kumitat Konġunt dwar il-Faċilitazzjoni tal-Viżi stabbilit skont il-Ftehim bejn l-Unjoni Ewropea u r-Repubblika tal-Ażerbajġan dwar l-iffaċilitar tal-ħruġ ta' viżi, fir-rigward tal-adozzjoni tar-regoli ta' proċedura tiegħu, għandha tkun ibbażata fuq l-abbozz ta' deċiżjoni tal-Kumitat Konġunt dwar il-Faċilitazzjoni tal-Viżi mehmuż ma' din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fi Brussell, it-23 ta' Jannar 2018.
      
         
            Għall-Kunsill
         
         
            Il-President
         
         V. GORANOV
      
   
   
      (1)  ĠU L 128, 30.4.2014, p. 47.
   
      (2)  ĠU L 128, 30.4.2014, p. 49.
   
      (3)  Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u Irlanda ta' Fuq biex jieħdu parti f'xi dispożizzjonijiet tal-acquis ta' Schengen (ĠU L 131, 1.6.2000, p. 43).
   
      (4)  Deċiżjoni tal-Kunsill 2002/192/KE tat-28 ta' Frar 2002 rigward it-talba tal-Irlanda biex tiehu sehem f'xi dispożizzjonijiet tal-acquis ta' Schengen (ĠU L 64, 7.3.2002, p. 20).
   
      ABBOZZ
      DEĊIŻJONI Nru …/2018 TAL-KUMITAT KONĠUNT DWAR IL-FAĊILITAZZJONI TAL-VIŻI STABBILIT SKONT IL-FTEHIM BEJN L-UNJONI EWROPEA U R-REPUBBLIKA TAL-AŻERBAJĠAN DWAR IL-FAĊILITAZZJONI TAL-ĦRUĠ TA' VIŻI
      ta' ……
      fir-rigward tal-adozzjoni tar-regoli ta' proċedura tiegħu
      IL-KUMITAT,
      Wara li kkunsidra l-Ftehim bejn l-Unjoni Ewropea u r-Repubblika tal-Ażerbajġan dwar il-faċilitazzjoni tal-ħruġ ta' viżi (“il-Ftehim”), u b'mod partikolari l-Artikolu 12(4) tiegħu,
      Billi dak il-Ftehim daħal fis-seħħ fl-1 ta' Settembru 2014,
      ADOTTA DIN ID-DEĊIŻJONI:
      Artikolu 1
      Presidenza
      Il-Kumitat Konġunt dwar il-Faċilitazzjoni tal-Viżi (“il-Kumitat Konġunt”) għandu jkollu presidenza konġunta minn rappreżentant tal-Unjoni Ewropea u rappreżentant tar-Repubblika tal-Ażerbajġan.
      Artikolu 2
      Kompiti tal-Kumitat Konġunt
      1.   F'konformità mal-Artikolu 12(2) tal-Ftehim, il-Kumitat Konġunt għandu jkollu, b'mod partikolari, il-kompiti li ġejjin:
      
                  (a)
               
               
                  li jagħmel monitoraġġ tal-implimentazzjoni tal-Ftehim;
               
            
                  (b)
               
               
                  li jissuġġerixxi emendi jew żidiet għal dan il-Ftehim;
               
            
                  (c)
               
               
                  li jirriżolvi tilwimiet li jqumu mill-interpretazzjoni jew l-applikazzjoni tad-dispożizzjonijiet fil-Ftehim.
               
            2.   Il-Kumitat Konġunt jista' jilħaq ftehim dwar rakkommandazzjonijiet li jkun fihom linji gwida jew l-aħjar prattiki biex jassistu fl-implimentazzjoni tal-Ftehim.
      Artikolu 3
      Laqgħat
      1.   Il-Kumitat Konġunt għandu jiltaqa' kull meta jkun meħtieġ, fuq talba mill-Partijiet u mill-anqas darba fis-sena.
      2.   Il-Partijiet għandhom jospitaw il-laqgħa, darba kull wieħed, sakemm ma jkunx miftiehem mod ieħor.
      3.   Il-laqgħat tal-Kumitat Konġunt għandhom jissejħu mill-Kopresidenti.
      4.   Il-Kopresidenti għandhom jistabbilixxu data għal-laqgħa u jiskambjaw tali dokumenti kif ikun meħtieġ fil-ħin biex jiżguraw preparazzjoni xierqa30 jum qabel il-laqgħa.
      5.   Il-Parti li tospita laqgħa għandha tagħmel l-arranġamenti neċessarji fir-rigward tal-aspetti loġistiċi.
      Artikolu 4
      Delegazzjonijiet
      Il-Partijiet għandhom jinnotifikaw lil xulxin dwar il-kompożizzjoni intenzjonata tad-delegazzjoni tagħhom mill-inqas sebat ijiem qabel laqgħa.
      Artikolu 5
      Aġenda għal-laqgħat
      1.   Għandha titħejja aġenda proviżorja għal kull laqgħa mill-Kopresidenti mhux aktar tard minn 14-il jum qabel il-laqgħa. L-aġenda proviżorja għandha tinkludi l-punti li dwarhom tkun waslet talba għal inklużjoni fl-aġenda għand wieħed mill-Kopresidenti sa mhux aktar tard minn 14-il jum qabel il-laqgħa.
      2.   Kull Parti tista' żżid punti mal-aġenda proviżorja fi kwalunkwe ħin qabel il-laqgħa jekk il-Parti l-oħra taqbel ukoll. Talbiet biex jiżdiedu punti mal-aġenda proviżorja għandhom jintbagħtu bil-miktub u għandhom jiġu inklużi sakemm dan ikun possibbli.
      3.   L-aġenda finali għandha tiġi adottata mill-Kopresidenti fil-bidu ta' kull laqgħa. Punt li ma jkunx jidher fuq l-aġenda proviżorja jista' jitqiegħed fuq l-aġenda jekk il-Partijiet jaqblu u għandu jiġi indirizzat sa fejn dan ikun possibbli.
      Artikolu 6
      Minuti tal-laqgħat
      1.   Abbozz tal-minuti għandu jitħejja fl-iqsar żmien possibbli mill-Kopresident tal-Parti li tospita l-laqgħa.
      2.   Il-minuti għandhom, bħala regola ġenerali, jindikaw dan li ġej fir-rigward ta' kull punt fuq l-aġenda:
      
                  (a)
               
               
                  id-dokumentazzjoni mressqa lill-Kumitat Konġunt;
               
            
                  (b)
               
               
                  l-istqarrijiet li Parti tkun talbet li jiddaħħlu; u
               
            
                  (c)
               
               
                  id-deċiżjonijiet li jittieħdu, ir-rakkomandazzjonijiet li jsiru u l-konklużjonijiet adottati rigward punt speċifiku.
               
            3.   Il-minuti għandhom jindikaw l-individwi tad-delegazzjonijiet parteċipanti rispettivi, kif ukoll il-ministeru, l-aġenzija jew l-istituzzjoni li jkunu qed jirrappreżentaw.
      4.   Il-minuti għandhom jiġu approvati mill-Kumitat Konġunt fil-laqgħa tiegħu li jkun imiss.
      Artikolu 7
      Deċiżjonijiet u rakkomandazzjonijiet tal-Kumitat Konġunt
      1.   Il-Kumitat Konġunt għandu jieħu d-deċiżjonijiet bi ftehim taż-żewġ Partijiet.
      2.   Kull deċiżjoni tal-Kumitat Konġunt għandu jkollhom it-titolu “Deċiżjoni” segwit b'numru tas-serje u b'deskrizzjoni tas-suġġett tagħha. Id-data li fiha d-deċiżjoni tidħol fis-seħħ għandha tkun indikata wkoll. Id-deċiżjonijiet għandhom jiġu ffirmati mir-rappreżentanti tal-Kumitat Konġunt li huma awtorizzati jaġixxu f'isem il-Partijiet. Id-deċiżjonijiet għandhomm jitħejjew idduplikati, fejn kull kopja tkun ugwalment awtentika.
      3.   Il-paragrafi 1 u 2 għandhom japplikaw mutatis mutandis għar-rakkomandazzjonijiet tal-Kumitat Konġunt.
      Artikolu 8
      Spejjeż
      1.   Kull Parti għandha tkun responsabbli għall-ispejjeż li hi ġġarrab minħabba l-parteċipazzjoni tagħha fil-laqgħat tal-Kumitat Konġunt, inklużi l-ispejjeż tal-ivvjaġġar u s-sussistenza tal-persunal u l-ispejjeż tal-posta jew tat-telekomunikazzjoni.
      2.   Spejjeż oħrajn relatati mal-organizzazzjoni tal-laqgħat għandhom ikunu koperti mill-Parti li tospita l-laqgħa, sakemm il-Partijiet ma jiddeċidux mod ieħor.
      Artikolu 9
      Proċeduri amministrattivi
      1.   Sakemm il-Kumitat Konġunt ma jiddeċidix mod ieħor, il-laqgħat tiegħu ma għandhomx ikunu pubbliċi.
      2.   Il-minuti u d-dokumenti l-oħrajn tal-Kumitat Konġunt għandhom jiġu meqjusa bħala kunfidenzjali.
      3.   Parteċipanti li mhumiex uffiċjali tal-Partijiet u tal-Istati Membri jistgħu jiġu mistiedna bi ftehim bejn iż-żewġ Kopresidenti u għandhom ikunu soġġetti għall-istess rekwiżiti ta' kunfidenzjalità.
      4.   Il-Partijiet jistgħu jorganizzaw laqgħat ta' informazzjoni pubbliċi jew inkella jikkomunikaw ir-riżultati tal-laqgħat tal-Kumitat Konġunt dwar il-Faċilitazzjoni tal-Viżi lil membri tal-pubbliku li jkunu interessati.
      Artikolu 10
      Dħul fis-seħħ
      Din id-Deċiżjoni għandha tidħol fis-seħħ fid-data tal-adozzjoni tagħha.
      
         Magħmul fi …
         
            
               Għall-Unjoni Ewropea
            
         
         
            
               Għar-Repubblika tal-Ażerbajġan
            
         
      
   
   
      DIKJARAZZJONI KONĠUNTA TAL-UNJONI EWROPEA U TAR-REPUBBLIKA TAL-AŻERBAJĠAN ANNESSA MAR-REGOLI TA' PROĊEDURA TAL-KUMITAT KONĠUNT DWAR IL-FAĊILITAZZJONI TAL-VIŻI STABBILIT SKONT IL-FTEHIM BEJN L-UNJONI EWROPEA U R-REPUBBLIKA TAL-AŻERBAJĠAN DWAR IL-FAĊILITAZZJONI TAL-ĦRUĠ TA' VIŻI
      Sabiex jiżguraw li l-implimentazzjoni tal-Ftehim issir b'mod kontinwu, armonjuż u korrett, l-Istati Membri tal-Unjoni Ewropea, il-Kummissjoni Ewoprea u r-Repubblika tal-Ażerbajġan għandhom jagħmlu kuntatti informali bejn il-laqgħat formali tal-Kumitat Konġunt dwar il-Faċilitazzjoni tal-Viżi, sabiex jittrattaw kwistjonijiet urġenti. Fil-laqgħa li jmiss tal-Kumitat Konġunt dwar il-Faċilitazzjoni tal-Viżi, ser isir rapport dwar dawk il-kwistjonijiet u l-kuntatti informali.